Herostratas
Herostratas (sen. gr. Ἡρόστρατος) – graikas, kuris norėdamas išgarsėti 356 m. pr. m. e. Efese padegė vieną iš Septynių pasaulio stebuklų – Artemidės šventyklą. Už tokį nusikaltimą buvo nubaustas mirtimi, o jo vardą buvo uždrausta minėti, tačiau nepaisant to, senovės graikų istorikas ir oratorius Teopompas parašė apie jį keletą knygų, kurias po to dublikavo kiti istorikai. Pasak legendos, tą naktį, kai degė Artemidės šventykla, gimė Aleksandras Makedonietis.